Rikunarita-ORG/Wikinium huggingface dataset:
# John Wayne

|  |
| --- |
| John Wayne |
|  |
| Geboortenaam | Marion Robert Morrison |
| Alias | Duke; Duke Morrison |
| Geboorte | 26 Mei 1907 Winterset, IA (VSA) |
| Sterfte | 11 Junie 1979 Los Angeles, CA (VSA) |
| Nasionaliteit | Amerikaans |
| Beroep(e) | Akteur, regisseur, rolprentvervaardiger |
| Rolprente | True Grit, The War Wagon |
| Webwerf | www.johnwayne.com |
| Toekennings | Oscar & Golden Globe vir True Grit |
| *Internet-rolprentdatabasis*-profiel |

**John Wayne** (1907 – 1979) was 'n Oscar- en Golden Globe-bekroonde Amerikaanse rolprentakteur. Hy was die verpersoonliking van robuuste manlikheid en het 'n blywende Amerikaanse ikoon geword. Hy is beroemd vir sy kenmerkende stem, stap en lengte. Hy was ook bekend vir sy konserwatiewe politiese sienings en sy ondersteuning vir anti-kommunistiese posisies in die 1950's.

Die plakaat vir die 1938-rolprent, *Pals of the Saddle*.
Sy loopbaan het met stilprente in die 1920's begin en hy was 'n beroemde rolprentster van die 1940's tot die 1970's. Hy word veral geassosieer met Wilde Weste-prente en oorlogprente, maar hy het ook in 'n wye verskeidenheid ander rolprente verskyn: biografieë, romantiese komedies, polisiedramas en ander. Hy het nou saam met die regisseurs John Ford en Howard Hawks gewerk. Saam met Hawks maak hy die beroemde trilogie: *Rio Bravo*, *El Dorado* en *Rio Lobo*. Alhoewel Wayne in byna 200 rolprente verskyn het, het hy slegs een keer 'n Oscar-toekenning gewen: as beste manlike hoofrol in *True Grit* (1969). Hy is ook vir dieselfde toekenning genomineer vir sy rol in *Sands of Iwo Jima* (1950) en as beste produsent vir *The Alamo* (1960).

Te wyte aan sy kettingrokery is Wayne in 1964 gediagnoseer met longkanker: hy het 'n operasie ondergaan waartydens sy linker long verwyder is. Vyftien jaar later word hy met maagkanker gediagnoseer en beswyk hy op 72-jare ouderdom daaraan.

In 1999 het die *American Film Institute* Wayne tot die 13de geweldigste manlike ster ter aller tye benoem.
# Donald O'Connor

|  |
| --- |
| Donald O'Connor |
|  |
| Geboortenaam | Donald David Dixon Ronald O’Connor |
| Geboorte | (1925-08-28)28 Augustus 1925 |
| Sterfte | 27 September 2003 (op 78) |
| Nasionaliteit | Amerikaans |
| Kinders | 4 |
| Beroep(e) | Akteur en regisseur |
| Aktiewe jare | 1937–1999 |
| *Internet-rolprentdatabasis*-profiel |

**Donald O'Connor** (28 Augustus 1925 – 27 September 2003) was 'n Amerikaanse akteur en regisseur. Hy was bekend vir sy rolle in die rolprente *Are You with It?* (1948), *Singin' in the Rain* (1952), *I Love Melvin* (1953), en *There's No Business Like Show Business* (1954).

## Filmografie

### Rolprente

* 1938: *Sing, You Sinners*
* 1938: *Tom Sawyer, Detective*
* 1939: *Boy Trouble*
* 1939: *Death of a Champion*
* 1939: *Million Dollar Legs*
* 1939: *Night Work*
* 1939: *Unmarried*
* 1942: *Get Hep to Love*
* 1942: *When Johnny Comes Marching Home*
* 1943: *It Comes Up Love*
* 1943: *Mister Big*
* 1943: *Top Man*
* 1944: *Chip Off the Old Block*
* 1944: *The Merry Monahans*
* 1944: *This Is the Life*
* 1945: *Patrick the Great*
* 1947: *Something in the Wind*
* 1948: *Are You with It?*
* 1948: *Feudin', Fussin' and A-Fightin'*
* 1949: *Yes Sir, That's My Baby*
* 1950: *Francis*
* 1950: *Curtain Call at Cactus Creek*
* 1950: *The Milkman*
* 1951: *Double Crossbones*
* 1951: *Francis Goes to the Races*
* 1952: *Singin' in the Rain*
* 1952: *Francis Goes to West Point*
* 1953: *I Love Melvin*
* 1953: *Call Me Madam*
* 1953: *Francis Covers the Big Town*
* 1953: *Walking My Baby Back Home*
* 1954: *There's No Business Like Show Business*
* 1954: *Francis Joins the WACS*
* 1955: *Francis in the Navy*
* 1956: *Anything Goes*
* 1957: *The Buster Keaton Story*
* 1961: *Cry for Happy*
* 1961: *The Wonders of Aladdin*
* 1965: *That Funny Feeling*
* 1987: *A Time to Remember*

### Televisiereekse

* 1950: *The Colgate Comedy Hour*
* 1954: *The Donald O'Connor Show*
* 1968: *The Donald O'Connor Show*
* 1972: *The Julie Andrews Hour*
* 1985: *The Start of Something Big*

### Televisierolprente

* 1962: *Arthur Freed's Hollywood Melody*
* 1981: *James Cagney: That Yankee Doodle Dandy*
* 1993: *Liza and Friends: A Tribute to Sammy Davis, Jr.*

## Eksterne skakels

* Donald O'Connor in die Internet-rolprentdatabasis
# Teater

Teater

uitvoerende kunste genre, uitvoerende kunste bedryf, akademiese dissipline| Subklas van | uitvoerende kunste |
| Bestudeer deur | sociology of theatre, theatre studies, philosophy of theater |
| Gekarakteriseer deur | Theatre season |
| Beoefen deur | teaterbestuurder, teatermaker, teaterberoep, toneelgeselskap, verhoogakteur |
| Onderhou deur WikiProjek | WikiProject Teater, WikiProject Uitvoerende kunste |
| Eponieme kategorie | Category:Theatres categories |

Die **teater** is 'n samewerkende vorm van uitvoerende kuns wat lewendige kunstenaars, tipies akteurs of aktrises, gebruik om die ervaring van 'n werklike of verbeelde gebeurtenis voor 'n lewendige gehoor op 'n spesifieke plek aan te bied. Die kunstenaars kan hierdie ervaring aan die gehoor kommunikeer deur kombinasies van gebare, spraak, sang, musiek en dans. Dit is die oudste vorm van drama, hoewel lewendige teater nou by moderne opgeneemde vorms aangesluit is. Elemente van kuns, soos geverfde agtergronde en verhoogtegnike soos beligting, word gebruik om die liggaamlikheid, teenwoordigheid en onmiddellikheid van die ervaring te verbeter.

## Sien ook

* Teater van Suid-Afrika

## Verwysings

## Eksterne skakels

* Wikimedia Commons het meer media in die kategorie Teater.
# Vlag van St. Vincent en die Grenadine

Vlag van St. Vincent en die Grenadine| Vlag van St. Vincent en die Grenadine |
| Gebruik | Nasionale vlag en vaandel  |
| Verhouding | 7:11 |
| Goedgekeur | 21 Oktober 1985 |
| Ontwerp | Drie vertikale bane in blou, geel en groen met drie groen ruite in die middelste baan. |

Die **nasionale vlag van St. Vincent en die Grenadine** is op 21 Oktober 1985 amptelik in gebruik geneem. Die vlag vertoon drie vertikale bane in blou, geel en groen (die geel baan is so wyd soos die blou en groen baan saam) met drie groen ruite in die middelste geel baan.

## Ontwerp

Die verhouding van die drie bane is 1:2:1. Dit beteken dat die middelste geel baan ’n Kanadese paal vorm (dit is ’n vierkantige baan in die middel van ’n vertikale driebaanvlag.

## Simboliek

Die drie ruite in die geel baan simboliseer die bynaam van die eilandnasie: Diamante van die Antille. Die V-vorm staan vir St. Vincent wat die grootste en belangrikste eiland van die land is. Die blou baan stel die lug voor, die geel baan stel die hartlikheid van die bevolking voor en die groen baan stel die plantegroei op die eilande voor.

## Ander vlae

* Vlag van St. Vincent en die Grenadine voor 27 Oktober 1975
* Koloniale vlag van St. Vincent en die Grenadine, 27 Oktober 1975 tot 27 Oktober 1979
* Vlag van St. Vincent en die Grenadine, 27 Oktober 1979 tot Maart 1985
* Vlag van St. Vincent en die Grenadine, Maart 1985 tot 21 Oktober 1985
* Vlag van Bequia
* Vlag van die Goewerneur-generaal. Die woorde "St. Vincent & the Grenadines" verskyn in die lint

## Geskiedenis

Op 27 Oktober 1979 het die land onafhanklik van die Verenigde Koninkryk geword. St. Vincent en die Grenadies het toe ’n vertikaal-gestreepte vlag, soortgelyk aan die huidige een, gebruik waarvan die geel baan wit fraaiings gehad het. In die middel van die geel baan was die landswapen. In 1985 het ’n nuwe regering die land oorgeneem wat die vlag wou verander. Dit was ook die gevoel van baie inwoners. Aanvanklik is die fraaiings van die geelbaan verwyder en aan die einde van die jaar is die wapen ook verwyder. Die huidige vlag is ontwerp deur ’n Switserse ontwerper.

## Sien ook

## Verwysings

## Eksterne skakels

* (en)  St. Vincent en die Grenadines by *Flags of the World*.
* (en)  "Flag of Saint Vincent and the Grenadines". Encyclopædia Britannica. Besoek op 22 Mei 2019.

|  |  |
| --- | --- |
| Hierdie artikel is in sy geheel of gedeeltelik vanuit die Nederlandse Wikipedia vertaal. |
 |
# Maagd (sterreteken)

Maagd (Virgo)
Die astrologiese simbool van die Maagd
Die **Maagd** (Lat: *Virgo*) is die Westerse astrologiese teken van mense wat tussen ongeveer 23 Augustus en 22 September gebore is. Dit is die sesde teken van die diereriem.

Die Maagd is een van die drie aardtekens en vier beweeglike tekens. Dis ’n vroulike, negatiewe, introverte teken en is vergelykbaar met die Haan van die Chinese diereriem. Die tradisionele heerser van die Maagd is Mercurius.

Maagde kom volgens die astrologie goed oor die weg met lede van die ander aardtekens, Bul en Steenbok, asook met Krewe en Skerpioene.

## Agtergrond

Jou son- of sterreteken het betrekking op die stand van die son tydens jou geboorte. Astroloë verdeel die diereriem, die denkbeeldige gordel aan die hemelruim waarlangs die planete beweeg, in twaalf dele: die son- of sterretekens. Die "sterrebeelde" is eintlik die astronomiese konstellasies aan die hemelruim en kom weens die presessie van die nageweningspunte nie meer ooreen met die twaalf tekens wat in die astrologie gebruik word nie.

## Verwysings

*Hierdie artikel is merendeels vertaal vanaf die Nederlandse Wikipedia-artikel nl:Maagd (astrologie)*
## Eksterne skakels

* Elore oor die Maagd
* Die Maagd in diepte
# Sardinië

---Sidenote START---

| Wapen en vlag |
| --- |
|  |  |
| Algemene gegewens |
| Volkslied: | *Su patriottu sardu a sos feudatarios* *(Sardies vir: "Die Sardynse patriot aan die Here")* |
| Hoofstad: | Cagliari |
| Amptelike tale: | Italiaans en Sardies |
| Administratiewe verdeling: | 4 provinsies en 1 metropolitaanse stad |
| Oppervlakte: | 24 090 vk km |
| Bevolking: | 1 651 793 (2017) |
| Bevolkingsdigtheid: | 68,6 inwoners per vk km |
| Webwerf: | www.regione.sardegna.it |
| ISO 3166-2: | IT-88 |
| President: | Francesco Pigliaru (Demokratiese Party) |
| Kaart |
|  |

Nasa-satellietbeeld van Sardinië
Kaart van Sardinië
Landskapstoneel langs die Costa Smeralda. Die "Smaraggroen kus" was met sy lang sandstrande, die turkooisblou see en sy kristalhelder water naas Malaga, die Côte d'Azur, Monaco en Sanremo dekades lank een van die klassieke Europese vakansiebestemmings vir bekendes en welvarendes. Streng bouvoorskrifte is vasgestel om die kuslandskap te beskerm
**Sardinië** (Italiaans: *Sardegna*; Sardies: *Sardigna* of *Sardìnnia*; Katalaans: *Sardenya*; Latyn: *Sardinia*) is 'n eilandgebied van Italië in die Middellandse See en 'n outonome administratiewe gewes van Italië.

Die eiland is wes van die Italiaanse vasteland, suid van Korsika en noordoos van Sisilië geleë. Sardinië is die tweede grootste eiland in die Middellandse See ná Sisilië. Sardinië het 'n bevolking van 1 651 793 in 2017 gehad en beslaan 'n oppervlakte van 24 090 km². Die hoofstad en grootste stad is Cagliari. Die amptelike tale is Sardies en Italiaans. Rondom die dorp Alghero word 'n ou vorm van Katalaans gebesig – as kulturele erfenis van vier eeue van Spaans-Aragonese bewind oor Sardinië tussen die 14de en 18de eeue.

## Sien ook

* Kroon van die Ryk

## Bronnelys

* (en)  "Sardinia". Encyclopædia Britannica. Besoek op 28 Desember 2025.

## Eksterne skakels

* Wikimedia Commons het meer media in die kategorie Sardinië.
* (en)  Toerisme-inligting oor Sardinië op Wikivoyage
* (it)  Amptelike webwerf van die Outonome Region Sardinië

|  | Administratiewe streke van Italië |
| --- | --- |
|  |
Abruzze (Abruzzo) • Apulië (Puglia) • Basilicata • Kalabrië (Calabria) • Kampanië (Campania) • Emilia-Romagna • Friuli-Venezia Giulia • Latium (Lazio) • Ligurië (Liguria) • Lombardye (Lombardia) • Marke (Marche) • Molise • Piëmont (Piemonte) • Sardinië (Sardegna) • Sisilië (Sicilia) • Toskane (Toscana) • Trentino-Suid-Tirol (Trentino-Alto Adige) • Umbrië (Umbria) • Valle d'Aosta • Veneto |
# Merseyrivier

| Merseyrivier |
| --- |
| Die Mersey in Liverpool Die Mersey in Liverpool |
| **Oorsprong** | Samevloeiing van River Tame en River Goyt in Stockport, Groter Manchester |
| **Monding** | Liverpoolbaai |
| **Stroomgebied** | Engeland, Verenigde Koninkryk |
| **Lengte** | 112 km (70 myl) |
| **Mondinghoogte** | 0 m |
| **Stroomgebiedopp.** | 4 680 km² (1 807 myl²) |
|  Kaart van die Mersey-rivierloop |

Die **Merseyrivier** [ˈmɜːzi] is 'n rivier in Noordwes-Engeland. Sy naam is uit die Angel-Saksiese taal afgelei en beteken "grensrivier". Moontlik het die Mersey die grens tussen die historiese koninkryke Mercia en Northumbria gevorm. In elk geval was dit eeue lank deel van die grens tussen die historiese Engelse graafskappe Lancashire en Cheshire.
# Kurt Vonnegut

| Kurt Vonnegut |
| --- |
| Vonnegut in 1972 |
| Gebore | (1922-11-11)11 November 1922 Indianapolis, Indiana, Verenigde State |
| Sterf | 11 April 2007 (op 84) |
| Nasionaliteit |  Verenigde State |
| Alma mater | Cornell Universiteit |
| Beroep | Skrywer |
| Kinders | 3 |

**Kurt Vonnegut Jr.** 11 November 1922 – 11 April 2007) was 'n Amerikaanse skrywer. In sy loopbaan wat oor 50 jaar gestrek het, het Vonnegut 14 romans, drie kortverhaal-versamelings, vyf toneelstukke en vyf werke van nie-fiksie gepubliseer, met verdere versamelings wat na sy dood gepubliseer is. Hy is veral bekend vir sy donker en satiriese roman *Slaughterhouse-Five* (1969).

## Bibliografie

### Romans

* 1952: *Player Piano*
* 1959: *The Sirens of Titan*
* 1961: *Mother Night*
* 1963: *Cat's Cradle*
* 1965: *God Bless You, Mr. Rosewater*
* 1969: *Slaughterhouse-Five*
* 1973: *Breakfast of Champions*
* 1976: *Slapstick*
* 1979: *Jailbird*
* 1982: *Deadeye Dick*
* 1985: *Galápagos*
* 1987: *Bluebeard*
* 1990: *Hocus Pocus*
* 1997: *Timequake*

## Verwysings

## Eksterne skakels

* Kurt Vonnegut Memorial Library
* Werke deur Kurt Vonnegut by Project Gutenberg
* Werke deur of oor Kurt Vonnegut op die Internet Archive
* Kurt Vonnegut in die Internet-rolprentdatabasis
* Verskynings op C-SPAN
# MTV

| MTV |
| --- |
|  MTV se kenteken sedert 2021 |
| Gestig | 1 Augustus 1981 |
| Gesluit | Aktief |
| Eienaar | Turner Broadcasting System (Time Warner) |
| Beeldformaat | 1080i (HDTV) 480i (SDTV) |
| Land |  Verenigde State |
| Taal | Engels |
| Uitsaaiarea | wêreldwyd |
| Hoofkantoor | New York |
| Vorige naam | Music Television (1 Augustus 1981 – 18 Maart 2009) |
| Webtuiste | www.mtv.com |
| DirecTV | kanaal 331 (SD) 1331 (HD) |
| Dish Network | kanaal 160 (SD/HD) 1333 (HD) |
| DStv | kanaal 130 (HD/SD) |

**MTV** (**Music Television**) is 'n Amerikaanse kabeltelevisienetwerk wat in New York gebaseer en op 1 Augustus 1981 bekend gestel is. Die oorspronklike doel van die kanaal was om musiekvideo's onder begeleiding van op-die-lug-aanbieders, ook bekend as VJ's, te speel. Vandag speel MTV steeds 'n beperkte keur musiekvideo's, maar die kanaal saai nou hoofsaaklik 'n verskeidenheid popkultuur- en werklikheidsreekse uit wat op jong volwassenes en tieners gemik is.

Sedert sy première het MTV 'n aansienlike impak op die musiekindustrie en popkultuur gehad. Slagspreuke soos "I want my MTV" (Afrikaans: *Ek wil my MTV hê*) het in die openbare bewussyn wortel geskiet, die konsep van die VJ is gepopulariseer, die idee van 'n toegewyde videogebaseerde uitlaat vir musiek is ingelei, en beide musici en aanhangers het 'n sentrale lokasie vir musiekgeleenthede, nuus en promosie gevind. MTV word ook tallose male deur musici, ander TV-kanale en TV-reekse, rolprente en boeke in popkultuur na verwys.

MTV het die ontstaan van vele susterkanale in die VSA en geaffilieerde kanale internasionaal tot gevolg gehad. MTV se morele invloed op jongmense, insluitende kwessies rakende sensor en sosiale aktivisme, is al jarelank 'n onderwerp van debat. MTV se besluit om op nie-musikale programmering te fokus, het sedert die 1990's geweldige kritiek verduur, wat weer eens die kanaal se teenwoordigheid in die popkultuur beklemtoon.

## Verwysings

## Eksterne skakels

* Wikimedia Commons het meer media in die kategorie MTV.
* (en)  Amptelike webwerf
# Ramones

| Ramones |
| --- |
| Ramones in Oslo (Noorweë) op 30 Augustus 1980 |
| Agtergrondinligting |
| Oorsprong | Forest Hills, Queens, New York Stad, New York (VSA) |
| Genres | Punkrock |
| Jare aktief | 1974 — 1996 |
| Etikette | Sire, Philips, Beggars Banquet, Radioactive, Chrysalis |
| Assosiasies | Tangerine Puppets, Sniper, Bad Chopper, Los Gusanos, Dust, The Voidoids, Blondie, Uncle Monk, Misfits, Osaka Popstar |
|  |
| Gewese lede | Dee Dee Ramone Johnny Ramone Joey Ramone Tommy Ramone Marky Ramone Richie Ramone Elvis Ramone (Clem Burke) C. J. Ramone |

**Ramones** is 'n Amerikaanse rockgroep wat gewoonlik ook as die eerste punkgroep geag word. Die groep is in 1974 in Forest Hills, Queens, New York Stad, New York, VSA gestig. Al die lede het pseudonieme aangeneem wat met die van "Ramone" eindig. Hulle het 2 263 konserte in 'n virtueel aaneenlopende musiektoer van 22 jaar opgevoer. In 1996, nadat hulle met die Lollapalooza-musiekfees getoer het, het die groep 'n vaarwelkonsert opgevoer en ontbind. Net meer as agt jaar ná die groep se ontbinding het die groep se drie stigterslede — voorsanger Joey Ramone, kitaarspeler Johnny Ramone, en baskitaarspeler Dee Dee Ramone — almal al die tydelike met die ewige verwissel.

Ramones het 'n geweldige invloed op die punkrockbeweging in beide die Verenigde State en die Verenigde Koninkryk gehad, alhoewel hulle weinig kommersiële sukses bereik het. Die groep se enigste plaat met genoeg verkope in die VSA om as goud gesertifiseer te word, was die versamelalbum *Ramones Mania*. Erkenning van die groep se belangrikheid het oor die jare opgebou en vandag word die groep in vele assesserings van invloedryke rockmusiek gemeld, soos die *Rolling Stone*-tydskrif se lys 50 Greatest Artists of All Time en VH1 se 100 Greatest Artists of Hard Rock. In 2002 is Ramones deur *Spin*-tydskrif as die tweede invloedrykste musiekgroep ooit aangewys, met The Beatles in die eersteplek. Op 18 Maart 2002 is Ramones in die Rock and Roll Hall of Fame opgeneem.

## Diskografie

* *Ramones* (1976)
* *Leave Home* (1977)
* *Rocket to Russia* (1977)
* *Road to Ruin* (1978)
* *End of the Century* (1980)
* *Pleasant Dreams* (1981)
* *Subterranean Jungle* (1983)
* *Too Tough to Die* (1984)
* *Animal Boy* (1986)
* *Halfway to Sanity* (1987)
* *Brain Drain* (1989)
* *Mondo Bizarro* (1992)
* *Acid Eaters* (1993)
* *¡Adios Amigos!* (1995)

## Verwysings
# Chappell Roan

| Chappell Roan |
| --- |
| Roan in 2025 |
| Agtergrondinligting |
| Geboortenaam | Kayleigh Rose Amstutz |
| Gebore | 19 Februarie 1998 (1998-02-19) Willard, Missouri, VSA |
| Genres | Popmusiek |
| Beroep(e) | Musikant |
| Instrumente | Stem |
| Jare aktief | 2015–hede |
| Webwerf | iamchappellroan.com |

**Kayleigh Rose Amstutz** (gebore 19 Februarie 1998), beter bekend onder haar verhoognaam **Chappell Roan**, is 'n Amerikaanse sangeres. Sy is bekend vir haar teatrale- en fopdosser-geïnspireerde estetika. Haar debuut-mini-album, *School Nights* (2017), is deur Atlantic Records vrygestel. Ná jare sonder sukses is sy in 2020 deur die platemaatskappy laat gaan. Haar debuut-studioalbum, *The Rise and Fall of a Midwest Princess* (2023), is deur Island Records uitgereik en het kritiese lof ontvang. Die album het ’n kultusaanhang verwerf en 'n sogenaamde sluimer-treffer geword.

Roan het in 2024 wye bekendheid verwerf met die enkelsnit "*Good Luck, Babe!*", wat die vierde plek op die Amerikaanse *Billboard* Hot 100 bereik het en wêreldwyd as 'n top-vyf-enkelsnit geëindig het. Die lied het die vertraagde kommersiële deurbraak van haar debuutalbum uit 2023 aangehelp; die album het daarna die trefferlyste in die Verenigde Koninkryk, Ierland en Nieu-Seeland aangevoer en die tweede plek op die Amerikaanse *Billboard'* 200 behaal. Verskeie albumsnitte het vervolgens ook op internasionale trefferlyste verskyn, waaronder "*Hot to Go!*" en "*Pink Pony Club*", wat albei die top vyf in die Verenigde Koninkryk bereik het. By die 67ste Grammy-toekennings is Roan een van slegs 15 kunstenaars wat in een aand vir al vier die sogenaamde "Groot Vier"-toekennings benoem is, en sy het die toekenning vir Beste Nuwe Kunstenaar gewen.

## Diskografie

### Ateljee-album

* *The Rise and Fall of a Midwest Princess* (2023)

## Verwysings

## Eksterne skakel

* Wikimedia Commons het meer media in die kategorie Chappell Roan.

* Hierdie artikel is in sy geheel of gedeeltelik uit die Engelse Wikipedia vertaal.
* (en)  Amptelike webwerf
# Fox Broadcasting Company

Logo
**Fox Broadcasting Company** (dikwels afgekort tot **Fox** en in hoofletters gestileer as **FOX**) is 'n Amerikaanse kommersiële televisienetwerk wat 'n vlagskip-eiendom van die Fox Corporation is. Die hoofkantoor van die netwerk is geleë te 1211 Avenue of the Americas in New York-stad, met bykomende kantore in die Fox Broadcasting Center (ook in New York-stad) en in die Fox Television Centre in Los Angeles.

Dit is op 9 Oktober 1986 gestig as 'n mededinger van die groot drie televisienetwerke (ABC, CBS en NBC). Fox het mettertyd die suksesvolste poging tot 'n vierde televisienetwerk geword. Dit was die hoogsgerekende gratiskyk-netwerk in die ouderdomsgroep 18–49 van 2004 tot 2012, en was die Amerikaanse televisienetwerk met die meeste kykers tydens die 2007-08 seisoen.

## Eksterne skakels

* amptelike webwerf
# Goofy

Goofy
**Goofy** is 'n spotprentkarakter geskep deur die Walt Disney Company. Hy is 'n lang, antropomorfiese hond wat tipies 'n skilpadnektrui en frokkie dra, met broeke, skoene, wit handskoene en 'n lang hoed wat oorspronklik as 'n verkreukelde fedora ontwerp is. Goofy is 'n goeie vriend van Mickey Mouse en Donald Duck, en is Max Goof se pa. Hy word normaalweg gekenmerk as hopeloos lomp en flou, maar hierdie interpretasie is nie altyd definitief nie; soms word Goofy as intuïtief en slim getoon, al is dit op sy eie unieke, eksentrieke manier.

Goofy debuteer in tekenprente, wat in 1932 begin het met *Mickey's Revue* as **Dippy Dawg**, wat ouer is as wat Goofy sou wees. Later dieselfde jaar is hy herverbeeld as 'n jonger karakter, wat nou Goofy genoem word, in die kort *The Whoopee Party*. Gedurende die 1930's is hy wyd gebruik as deel van 'n komedie-trio met Mickey en Donald. Vanaf 1939 het Goofy sy eie reeks kortfilms gekry wat in die 1940's en vroeë 1950's gewild was. Twee Goofy- kortfilms is vir 'n Oscar genomineer: *How to Play Football* (1944) en *Aquamania* (1961). Hy het ook saam met Donald in 'n kort reeks gespeel, insluitend *Polar Trapper*s (1938), waar hulle die eerste keer sonder Mickey Mouse verskyn het. Nog drie Goofy- kortfilms is in die 1960's vervaardig waarna Goofy net in televisie en Disney-strokiesprente te sien was. Hy het in 1983 teruggekeer na teater-animasie met *Mickey's Christmas Carol*. Sy mees onlangse teaterverskyning was *How to Hook Up Your Home Theatre* in 2007. Goofy was ook in televisie te sien, die meeste in *Goof Troop* (1992), *House of Mouse* (2001–2003), *Mickey Mouse Clubhouse* (2006–2016), *Mickey Mouse* (2013–201), *Mickey Mouse* (2013–20), *Mickey and the Roadster Racers / Mickey Mouse Mixed-Up Adventures* (2017–2021), *Mickey Mouse Funhouse* (2021–hede) en *Mickey Mouse Clubhouse+* (2025).

## Bronne

* Flora O'Brien, *Walt Disney's Goofy: The Good Sport*. Tucson, HPBooks, 1986 , Eerste uitgawe, bladsye 96, isbn 978-0-89586-414-7.
* John Grant, *The Encyclopedia of Walt Disney's Animated Characters*, New York , Hyperion Books, 1993, bladsye 384. Isbn 978-1-56282-904-9.
* Dave Smith, *Disney A to Z.: The Updated Official Encyclopedia*. New York, Hyperion Books, 1998, bladsye 634, isbn 978-0-7868-6391-4.